 జైలవకుశ సినిమాలోని ‘జై’ పాత్రను తన కథ నుంచే కాపీ కొట్టారని డాషింగ్ డైరెక్టర్ పూరీ జగన్నాథ్ ఆరోపించిన సంగతి తెలిసిందే. అయితే.. అదేదీ నిజం కాదని జూనియర్ ఎన్టీఆర్ పబ్లిసిస్ట్ చెప్పినట్టు తెలుస్తోంది. జైలవకుశ సినిమాలో ఎన్టీఆర్ జై పాత్రకు నత్తి ఉంటుందన్న సంగతి తెలిసిందే. ఈ నేపథ్యంలో ఇటీవల పూరీ జగన్నాథ్ చేసిన వ్యాఖ్యలు సంచలనం రేపడంతో.. ఎన్టీఆర్ పబ్లిసిస్ట్ స్పందించారు. ఓ ఆంగ్ల పత్రికతో మాట్లాడుతూ పూరీ వ్యాఖ్యలు అవాస్తవమని అన్నారు. ‘‘అది ఏ మాత్రం నిజం కాదు. ఇలాంటి ఆరోపణలు చేయడం దురదృష్టకరం’’ అని వ్యాఖ్యానించారు.    తారక్కు పూరీ జగన్నాథ్ కథ చెప్పిన మాట వాస్తవమే అయినా.. జై పాత్రను కాపీ కొట్టారనడం మాత్రం అబద్ధమని చెప్పారు. పూరీ చెప్పిన కథలో కథానాయకుడికి నత్తి ఉన్నా.. మార్షల్ ఆర్ట్స్ నేపథ్యంలో సాగుతుందని వెల్లడించారు. ఇదే కథను పూరీ అల్లు అర్జున్కు కూడా వినిపించారని, ఆయన కూడా ఆ కథను తిరస్కరించారని చెప్పుకొచ్చారు. జైలవకుశలో పూరీ జగన్నాథ్ చెప్పిన కథలోని పాత్రను చేయట్లేదని వివరించారు. నత్తి విషయాన్ని పక్కనపెడితే.. ఆ పాత్రకు.. పూరీ పాత్రకు అసలు సంబంధమే లేదని, జై పాత్ర నెగెటివ్ కేరెక్టర్ అని ఎన్టీఆర్ పబ్లిసిస్ట్ చెప్పారు.    అయితే.. చాలా సినిమాల్లో హీరోలు పోలీసు వేషాలు వేశారని, అంత మాత్రాన అన్ని సినిమాలు ఒక సినిమా నుంచి మరొక సినిమా కాపీ కొట్టినట్టేనా అని ప్రశ్నించారు. బాబి డైరెక్షన్లో రూపొందుతున్న జైలవకుశలో నివేదా థామస్, రాశీ ఖన్నా హీరోయిన్లుగా నటిస్తుండా బాలీవుడ్ నటుడు రోనిత్ రాయ్ విలన్గా కనిపించబోతున్నారు. దేవిశ్రీ ప్రసాద్ స్వరాలు సమకూరుస్తున్నారు. నందమూరి ఆర్ట్స్ బానర్పై తారక్ అన్న కల్యాణ్ రామ్ నిర్మిస్తున్న ఈ సినిమాను సెప్టెంబరు 21న విడుదల చేసేందుకు సన్నాహాలు చేస్తున్నారు.
 jailavakusa cinemaaloni ‘jai’ paatranu tana katha nunche kaapi kottarani dashing director puri jagannath aaropinchina sangati telisinde. ayithe.. adedi nijam kaadani joonier ntr publisist cheppinattu telustondi. jailavakusa cinemalo ntr jai paatraku natti untundanna sangati telisinde. ee nepathyamlo iteevala puri jagannath chesina vyaakhyalu sanchalanam repadamtho.. ntr publisist spandinchaaru. oo aangla patrikatho maatlaadutuu puri vyaakhyalu avaastavamani annaru. ‘‘adhi e maatram nijam kaadu. ilanti aaropanalu cheyadam duradrushtakaram’’ ani vyaakhyaaninchaaru.    taarakku puri jagannath katha cheppina maata vastavame aina.. jai paatranu kaapi kottaranadam maatram abaddhamani cheppaaru. puri cheppina kathalo kathaanaayakudiki natti unna.. marshal arts nepathyamlo saagutundani velladinchaaru. ide kathanu puri allu arjunku kuudaa vinipinchaarani, aayana kuudaa aa kathanu tiraskarinchaarani cheppukochaaru. jailavakusalo puri jagannath cheppina kathaloni paatranu cheyatledani vivarinchaaru. natti vishayaanni pakkanapedithe.. aa paatraku.. puri paatraku asalu sambandhame ledani, jai paatra negetive carector ani ntr publisist cheppaaru.    ayithe.. chala cinemallo heerolu polisu veshaalu vaesaarani, anta maatraana anni cinimaalu oka sinima nunchi maroka sinima kaapi kottinattena ani prasninchaaru. babi directionlo roopondutunna jailavakusalo niveda thamas, raashee khanna heroinluga natistunda balivud natudu ronith raay vilangaa kanipinchabotunnaru. devishree prasad swaraalu samakuurustunnaaru. nandamuri arts banarpai tarak anna kalyan ram nirmistunna ee sinimaanu septembaru 21na vidudala chesenduku sannaahaalu chestunnaru.